Home > Boeke > Petronella, koningin van die Karoo
Op twee plase in die Karoo rus 'n berg met die lyf van 'n dier en 'n kop van 'n roofvoël. Daar maak die kransaasvoëls nes. Op daardie berg lê die spore van onvrede en onmenslikheid, skandes en klug – en daardie spore loop net na een plek ...
A Hills – Onafhanklike Resensent van Afrikaanse Boeke
Dit was vir my 'n plesier om hierdie boek te lees, en sal dit aanbeveel vir almal wat van iets anders hou as die alledaagse.
RESENSIE: Prof. Diana Wills, NMMU
Hierdie is nie net 'n gewone liefdesverhaal nie – dit is buite die gewone en norme. Die skrywer se besonderse skryfstyl vleg 'n verhaal van verskeie emosies en situasies wat die leser boei. Die milieu is tipies van die pragtige en soms dorre Karoo met kleurryke beskrywings van die omgewing wat perfek by die intrige en emosies inpas.
Weereens 'n baie spesiale en besonderse verhaal wat so tipies deur die skrywer in 'n kleurvolle styl uitgebeeld word. Die fantasiebeelde is eg en die verhaal se verskeie kinkels, gryp jou aan. 'n Prag skrywe. Wat my die meeste verbaas is hoe Nico Schamrel dit reg kry om uit niks so 'n verhaal te kon skryf en dat 'n uitgedroogde aalwynkroon soveel kan bydra tot die einde van hierdie lieflike verhaal!